# Inah Canabarro Lucas

Inah Canabarro Lucas (São Francisco de Assis, 8 de juny de 1908) també coneguda com Irmã Inah és una monja, professora i supercentenaria brasilera coneguda per ser la persona viva més longeva del món.

## Biografia

Inah Canabarro Lucas va néixer a São Francisco d'Assis, Estats Units del Brasil el 8 de juny de 1908 tot i que ella assegura haver nascut el 27 de maig d'aquest any. Va ser una dels 7 fills de Joao Antonio Lucas i Mariana Canabarro Lucas, pel costat matern és besnéta del militar brasiler David Canabarro. El seu germà menor, Rube Canabarro Lucas (1909-1987) també va ser militar. El seu pare va morir el 4 de juliol de 1923 mentre combatia com a voluntari contra el llavors governador de Rio Grande do Sul, Borges de Medeiros, això en el context de la Revolució brasilera del 1923.
Va estudiar a l'internat Santa Teresa de Jesús, a Santana do Livramento i el 1928 es va traslladar a Uruguai on es va fer novícia i després monja. Dos anys després va tornar al Brasil per fer classes de portuguès i matemàtiques en una escola del barri de Rio de Janeiro de Tijuca. A principis dels anys 1940 va tornar a Santana do Livramento per continuar el seu treball com a professora.
El maig de 2022, prop del seu 114 aniversari, va ser internada en l'hospital Mãe de Deus, a Porto Alegre, on va ser donada d'alta el mes següent. El 27 de juliol de 2022 va rebre el títol d'immortal per l'Acadèmia de Lletres de Rio Grande do Sul, títol ofert a personalitats de reconegut valor intel·lectual que donin suport, encoratgin o promoguin l'avenç de l'associació i la comunitat lusobrasilera.

## Longevitat

El 16 d'octubre del 2017, amb 109 anys i 130 dies es va convertir en la monja viva més longeva del Brasil després de la mort de la també brasilera Luzia Morhs.
El 27 de maig de 2018 va celebrar el seu 110è aniversari a la Casa Provincial Santa Teresa de Jesús a Porto Alegre, i va rebre un missatge del papa Francesc felicitant-la per haver-hi aconseguit aquesta edat.
El 6 d'agost de 2022, amb 114 anys i 59 dies, el Gerontology Research Group va validar la seva edat, i el 29 de desembre del 2024 ocupava el primer lloc com la persona viva més longeva del món.

## Referències

* 1 2 3 4 5 «Inah Canabarro Lucas, 114». grg.org. Arxivat de l'original el 2022-12-09. [Consulta: 12 gener 2023].
* 1 2 «Internada, religiosa comemora 114 anos e recebe festa com bolo em hospital de Porto Alegre; veja vídeo | GZH». gauchazh.clicrbs.com.br. [Consulta: 12 gener 2023].
* 1 2 «Supercentenarian Data -- Table E». grg.org. Arxivat de l'original el 2023-01-11. [Consulta: 12 gener 2023].
* 1 2 3 «Freira gaúcha completa 110 anos e recebe parabéns do papa Francisco | GZH». gauchazh.clicrbs.com.br. Arxivat de l'original el 2022-06-09. [Consulta: 12 gener 2023].
* ↑ «Religiosa de 112 anos recebe a primeira dose de vacina contra a covid-19 em Porto Alegre». Arxivat de l'original el 2023-01-14. [Consulta: 4 març 2023].
* 1 2 Gabriel, Luis. «Ficha Biográfica» (en portuguès brasiler). www.sentandoapua.com.br. [Consulta: 12 gener 2023].
* ↑ Hilotin, Jay. «Supercentenarians: Longevity secrets of those who live to be 110, and older» (en anglès). Gulf News. Arxivat de l'original el 2023-01-09. [Consulta: 12 gener 2023].
* ↑ «Irmã Inah recebe o título de imortal da Academia Luso-Brasileira de Letras do RS» (en castellà). irmasteresianasbrasil.com.br. Arxivat de l'original el 2022-12-17. [Consulta: 12 gener 2023].